วันนี้ผมได้ไปเตะบอลและโดนไม้ลูกชิ้นสกปรกๆเสียบเท้าอย่าจะถามว่ามันจะเป็นบาททะยักหรือป่าวครับตอบผมที่กลัว
สวัสดีค่ะ โรคบาดทะยักเกิดจากการติดเชื้อแบคทีเรีย Clostridium tetani โดยพบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆเช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง เช่น- ผ่านทางแผลสด เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก รวมทั้งแผลจากการถอนฟัน รักษารากฟัน ก็มีโอกาสติดเชื้อนี้ได้ หากระบบปลอดเชื้อไม่ได้มาตรฐาน- แผลจากการใช้เข็มฉีดยาร่วมกัน พบในกลุ่มผู้ใช้ยาเสพติด หรือการสักลาย- ผ่านทางแผลเรื้อรัง เช่นแผลเบาหวาน- ผ่านทางสายสะดือในเด็กแรกคลอด เกิดจากมารดาที่ไม่เคยฉีดวัคซีนบาดทะยัก และการใช้อุปกรณ์ที่ไม่สะอาดตัดสายสะดือเด็ก- จากการเป็นโรคหูชั้นกลางอักเสบมีบางกรณีที่ไม่พบสาเหตุว่า เชื้อเข้าสู่ร่างกายผ่านทางไหนดังนั้นการถูกไม้เสียบลูกชิ้นเสียบเท้า ก็มีโอกาสที่จะติดเชื้อบาดทะยักได้ค่ะ หากบาดแผลเป็นรูลึก และ เคยฉีดวัคซีนป้องกันบาดทะยักครั้งสุดท้ายนานเกิน 5ปีแล้ว ควรไปรับการฉีดวัคซีนค่ะ แต่หากยังไม่เกิน 5 ปี ก็ไม่ต้องฉีดค่ะ (ทั้งนี้ในวัยเด็กต้องได้รับวัคซีนครบตามกำหนดด้วย) แต่หากแผลเป็นแค่แผลถลอกตื้นๆ และเคยฉีดวัคซีนป้องกันบาดทะยักครั้งสุดท้ายยังไม่เกิน10 ปี ยังไม่จำเป้นต้องฉีดบาดทะยักกระตุ้นอีกค่ะนอกจากนี้ แผลดังกล่าว อาจเสี่ยงต่อการติดเชื้อแบคทีเรียอื่นๆ ดังนั้น ควรล้างทำความสะอาดด้วยสบู่หรือน้ำยาฟอกฆ่าเชื้อให้สะอาด แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ